CELEX: 32013R0584
Language: hu
Date: 2013-06-18 00:00:00
Title: A Bizottság 584/2013/EU végrehajtási rendelete ( 2013. június 18. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezéshez tartozó termékleírás kisebb jelentőségű módosításának jóváhagyásáról (Melton Mowbray Pork Pie [OFJ])

21.6.2013   
            
            
               HU
            
            
               Az Európai Unió Hivatalos Lapja
            
            
               L 169/39
            
         
      A BIZOTTSÁG 584/2013/EU VÉGREHAJTÁSI RENDELETE
   
   (2013. június 18.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezéshez tartozó termékleírás kisebb jelentőségű módosításának jóváhagyásáról (Melton Mowbray Pork Pie [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 53. cikke (2) bekezdésének második albekezdésére,
   mivel:
   
               (1)
            
            
               2013. január 3-án hatályba lépett az 1151/2012/EU rendelet. A rendelet hatályon kívül helyezte és felváltotta a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletet (2).
            
         
               (2)
            
            
               Az 510/2006/EK rendelet 9. cikke (1) bekezdésének első albekezdésével összhangban a Bizottság megvizsgálta az Egyesült Királyság kérelmét, amely az 566/2009/EK bizottsági rendelet (3) alapján bejegyzett „Melton Mowbray Pork Pie” oltalom alatt álló földrajzi jelzéshez kapcsolódó termékleírás módosításának jóváhagyására irányul.
            
         
               (3)
            
            
               A kérelem célja a termékleírásnak a Melton Mowbray Pork Pie előállítása során használt sűrítőanyagok és egyéb összetevők szerepének pontosítása miatti módosítása.
            
         
               (4)
            
            
               A Bizottság megvizsgálta és indokoltnak találta a szóban forgó módosítást. Mivel a módosítás kisebb jelentőségű, azt a Bizottság az 1151/2012/EU rendelet 50–52. cikke szerinti eljárás alkalmazása nélkül jóváhagyhatja,
            
         ELFOGADTA EZT A RENDELETET:
   1. cikk
   A „Melton Mowbray Pork Pie” oltalom alatt álló földrajzi jelzéshez tartozó termékleírás e rendelet I. mellékletének megfelelően módosul.
   2. cikk
   A termékleírás fő elemeit tartalmazó egységes dokumentum e rendelet II. mellékletében található.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. június 18-án.
      
         
            a Bizottság részéről, az elnök nevében,
         Dacian CIOLOȘ
         
         
            a Bizottság tagja
         
      
   
   
      (1)  HL L 343., 2012.12.14., 1. o.
   
      (2)  HL L 93., 2006.3.31., 12. o.
   
      (3)  HL L 168., 2009.6.30., 20. o.
   
      I. MELLÉKLET
      A Bizottság jóváhagyja a „Melton Mowbray Pork Pie” oltalom alatt álló földrajzi jelzéshez tartozó termékleírás következő módosításait:
      
                  Az előállítás módja (a termékleírás 4.5. pontja)
               
            
                  Módosítás
               
               
                  Magyarázat
               
            
                  
                              4.5.
                           
                           
                              Az előállítás módja: A Melton Mowbray Pork Pie előállításához felhasznált összetevők:
                           
                        
               
                   
               
            
                  
                     Kötelező összetevők – Az alábbi összetevők használata kötelező:
                  
               
               
                  Ez a szakasz részletezi azon öszetevőket, amelyeket a Melton Mowbray Pork Pie-nak minden esetben tartalmaznia kell.
               
            
                  Pácolatlan sertéshús
               
               
                   
               
            
                  Só
               
               
                   
               
            
                  Állati és/vagy növényi zsiradék
               
               
                   
               
            
                  Búzaliszt
               
               
                   
               
            
                  sertészselatin és/vagy csontlé
               
               
                   
               
            
                  Víz
               
               
                   
               
            
                  Fűszerek
               
               
                   
               
            
                  
                     Opcionális összetevők – Az alábbi összetevők használata opcionális:
                  
               
               
                  Ezek az opcionálisan felhasználható összetevők; egyéb összetevő nem használható.
               
            
                  Tojás és/vagy tej (csak glazúrozás céljára)
               
               
                  Glazúr (tojás és/vagy tej) – Kiemeli a megsütött tészta aranybarna színét. Tojást és tejet házilag és az élelmiszer-előállításban is használnak a sült tészták és péksütemények megjelenésének javítására.
               
            
                  Zsemlemorzsa vagy kétszersültmorzsa
               
               
                  Zsemlemorzsa vagy kétszersültmorzsa
               
            
                  Keményítő
               
               
                  Keményítő
               
            
                  Az opcionális összetevők együttesen a végtermék legfeljebb 8 %-át tehetik ki. Külön-külön:
               
               
                  E gyakran sűrítőanyagként alkalmazott összetevők biztosítják a (nyers) töltelék megmunkálhatóságát, valamint azt, hogy a termék megsütésekor megmaradjon a hús leve, és a megsütött termékben egyöntetű legyen a hús állaga.
               
            
                  Glazúr < 1 %,
               
               
                   
               
            
                  Zsemlemorzsa vagy kétszersültmorzsa < 2 %
               
               
                   
               
            
                  Keményítő < 5 %
               
               
                  Az opcionális összetevők mennyisége szintén meg van határozva.
               
            
                  A fentiekben felsorolt összetevőkön és azok összetevőin kívül semmilyen más összetevő nem használható fel a Melton Mowbray Pork Pie előállításához.
               
               
                  Ez a módosítás annak tisztázására szolgál, hogy a fentiekben meghatározottakon kívül nem használható fel más összetevő.
               
            
                  A töltelék betöltése előtt a tészta hozzávalóit összekeverik, és a tésztát kehely és fedő alakúra formázzák.
               
               
                  A „pihenni hagyják” szavakat elhagyták, mivel egyrészt nem világos, hogy ez pontosan mit jelent, másrészt a gyártási eljárás e lépése nem tünteti ki a Melton Mowbray Pork Pie-t a többi sertésvagdalt közül.
               
            
                  A sertéshúst kockára vagy apróra vágják, majd összekeverik a töltelék egyéb alkotórészeivel.
               
               
                  Ez a módosítás annak tisztázására szolgál, hogy mely összetevők alkotják a tölteléket.
               
            
                  A vagdalttal megtöltött tésztakelyhet (szükség szerint) megkenik glazúrral, és addig sütik, amíg a tészta el nem nyeri aranybarna színét, majd miután kihűlt, feltöltik a kocsonyával.
               
               
                  Ez a módosítás annak tisztázására szolgál, hogy a glazúrt, amely opcionális összetevő, a vagdalt előállításának melyik szakaszában kell alkalmazni.
               
            
                  A módosítás iránti kérelem benyújtásának célja a termékleírásnak a Melton Mowbray Pork Pie előállítása során használt sűrítőanyagok és egyéb összetevők szerepének pontosítása miatti módosítása. A termék előállítói régóta használják ezeket az összetevőket. Amikor az eredeti kérelmet elküldték Brüsszelbe, megfeledkeztek az imént említett további anyagok 4.5. pontba való felvételének jelentőségéről, mivel az összetevők jegyzéke elé a „kizárólag” szó került. Külön megjegyzendő, hogy a további anyagok hozzáadása nem befolyásolja a megállapított minimális hústartalmat (a késztermék 30 %-a), valamint hogy az előállítás módjának eredeti leírásában használt „töltelék […] alkotórészei” kifejezés a módosítás iránti kérelemben szereplő összetevőknek felel meg.
               
            
   
      II. MELLÉKLET
      EGYSÉGES DOKUMENTUM
      A Tanács 510/2006/EK rendelete a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (1)
      
      
         „MELTON MOWBRAY PORK PIE”
      
      EK-szám: UK-PGI-0105-0947-2012.2.3.
      
         OFJ (X) OEM ()
      
      1.   Elnevezés
      
      „Melton Mowbray Pork Pie”
      2.   Tagállam vagy harmadik ország
      
      Egyesült Királyság
      3.   A mezőgazdasági termék vagy élelmiszer leírása
      
      3.1.   A termék típusa
      
      
                  1.2. osztály –
               
               
                  Húsipari termékek (főzve, sózva, füstölve stb.)
               
            3.2.   Az 1. pontban szereplő elnevezéssel jelölt termék leírása
      
      A „Melton Mowbray Pork Pie” ívelt tésztaborítása aranybarna színű és sűrű tésztából készül. A sertéshús pácolatlan, így a sertéssülthöz hasonló színű. A töltelék szaftos és darabos állagú. Az EU hústermékekre vonatkozó meghatározásának megfelelően a termék hústartalma legalább 30 %. A töltelék és a tészta közti részt kocsonya tölti ki.
      A tésztának gazdag, sült íze van, a töltelék gazdag, húsos ízét pedig főleg a bors emeli ki. A vagdalt nem tartalmaz mesterséges színezéket, ízanyagokat és tartósítószereket. Különböző méretű és tömegű kiszerelésekben kerül forgalomba különféle kereskedelmi egységekben, úgymint hagyományos hentesüzletek, szupermarketek, valamint csemege- és élelmiszerüzletek.
      3.3.   Nyersanyagok (kizárólag feldolgozott termékek esetében)
      
      A Melton Mowbray Pork Pie előállításához kötelezően felhasználandó összetevők a következők:
      
                   
               
               
                  Sertéshús (pácolatlan)
               
            
                   
               
               
                  Só
               
            
                   
               
               
                  Állati és/vagy növényi zsiradék
               
            
                   
               
               
                  Búzaliszt
               
            
                   
               
               
                  Sertészselatin és/vagy csontlé
               
            
                   
               
               
                  Víz
               
            
                   
               
               
                  Fűszerek
               
            3.4.   Opcionális összetevők – Az alábbi összetevők használata opcionális:
      
      
                   
               
               
                  Tojás vagy tej (csak glazúrozás céljára)
               
            
                   
               
               
                  Zsemlemorzsa vagy kétszersültmorzsa
               
            
                   
               
               
                  Keményítő
               
            Az opcionális összetevők együttesen a végtermék legfeljebb 8 %-át tehetik ki. Külön-külön: glazúr < 1 %, zsemlemorzsa vagy kétszersültmorzsa < 2 %, keményítő < 5 %.
      A Melton Mowbray Pork Pie előállításához más alapanyagok nem használhatók fel. A fentiekben felsorolt összetevőkön és azok összetevőin kívül semmilyen más összetevő nem használható fel a Melton Mowbray Pork Pie előállításához.
      3.5.   Takarmány (kizárólag állati eredetű termékek esetében)
      
      Nem alkalmazandó
      3.6.   Az előállítás azon műveletei, amelyeket a meghatározott földrajzi területen kell végrehajtani
      
      A Melton Mowbray Pork Pie előállítása a meghatározott területen történik, és az alábbi gyártási lépésekből áll:
      
                  —
               
               
                  A töltelék betöltése előtt a tészta hozzávalóit összekeverik, és a tésztát kehely és fedő alakúra formázzák.
               
            
                  —
               
               
                  A sertéshúst kockára vagy apróra vágják, majd összekeverik a töltelék egyéb alkotórészeivel.
               
            
                  —
               
               
                  A tésztakelyheket gyűrűkkel rögzítik, vagy tésztaforma vagy egyéb forma körül felhúzzák.
               
            
                  —
               
               
                  A tölteléket a kelyhekbe adagolják, ráhelyezik a tésztaalapra és ráteszik az előzőleg formára vágott vagy leveles tészta fedőlapot, majd azt nyomással rögzítik a megtöltött kehely tetején. A tésztát néhol kézzel formázzák, és néha díszítés céljából kézzel hullámos alakúra formálják.
               
            
                  —
               
               
                  Ezt követően a kelyheket kiveszik a gyűrűből és támasztás nélkül a sütőlapra helyezik őket. Egyes esetekben a terméket ebben a fázisban lefagyasztják, majd később sütik meg, illetve máshol történő elkészítés céljából fagyasztott állapotban hozzák forgalomba.
               
            
                  —
               
               
                  A vagdalttal megtöltött tésztakelyhet (szükség szerint) megkenik glazúrral, majd addig sütik, amíg a tészta el nem nyeri aranybarna színét, majd miután kihűlt, feltöltik a kocsonyával.
               
            
                  —
               
               
                  Ezután a kész vagdaltat 8 °C alá hűtik.
               
            
                  —
               
               
                  Majd csomagolják, és az értékesítéshez dátumkóddal látják el, vagy csomagolás nélkül hagyják.
               
            
                  —
               
               
                  A vagdaltat az értékesítésig hűtőkamrában tárolják, vagy a kocsonya beöntését követő 4 órán belül melegen árusítják.
               
            3.7.   A szeletelésre, aprításra, csomagolásra stb. vonatkozó egyedi szabályok
      
      Az ellenőrző szerv a Melton Mowbray Pork Pie Association minden tagja számára saját engedélyezési számot bocsát ki, amelyet fel kell tüntetniük a csomagoláson és minden, az értékesítési helyen hozzáférhető anyagon. Az egyedi azonosító segítségével minden egyes eladott termék esetében visszakereshető annak gyártója. A kisüzemi gyártók a termékek egy részét saját üzleteikben értékesítik, míg a nagyobb gyártók a nagyobb kereskedőkön keresztül értékesítik termékeiket.
      A Food Standards Agency (az Egyesült Királyság élelmiszerszabvány-ügyi hivatala) minden gyártónak egészségügyi jelölést bocsát ki, amely a dátumkóddal együtt teljes mértékben lehetővé teszi a terméknek az értékesítési ponttól a termelési tételen keresztül az egyes összetevők jóváhagyott beszállítójáig történő visszakeresését.
      3.8.   A címkézésre vonatkozó egyedi szabályok
      
      A Melton Mowbray Pork Pie Association felügyelni fogja a minden tagja számára jóváhagyott saját hitelesítő bélyegzőjének használatát. A bélyegzőt a csomagoláson és az értékesítési helyen hozzáférhető anyagokon lehet feltüntetni.
      
         
      4.   A földrajzi terület tömör meghatározása
      
      Melton Mowbray város és az alábbiak által határolt környező régió:
      
                  —
               
               
                  Északról az M1 és A1 utakat összekötő A52, beleértve Nottingham várost.
               
            
                  —
               
               
                  Keletről az A1 út A52 és A605 közötti szakasza, beleértve Grantham és Stamford városokat.
               
            
                  —
               
               
                  Nyugatról az M1 út A52 és A45 közötti szakasza.
               
            
                  —
               
               
                  Délről az M1 és az A1 utakat összekötő A45 és A605, beleértve Northampton várost.
               
            5.   Kapcsolat a földrajzi területtel
      
      5.1.   A földrajzi terület sajátosságai
      
      Egy helyi történész részletes kutatásai szerint a XIX. sz. elején és közepén, amikor a vagdaltat első ízben kezdték kereskedelmi célból gyártani, a „Melton Mowbray Pork Pie” előállítása földrajzi és gazdasági akadályok miatt Melton Mowbray városra és közvetlen környezetére korlátozódott.
      A 4. pontban körülhatárolt földrajzi terület kiterjedtebb a hagyományos előállítási területnél. Ez annak tudható be, hogy az említett akadályok időközben nagyobbrészt megszűntek, illetve elismeri azt a tényt, hogy a Melton Mowbray Pork Pie-t a 3.5. pontban ismertetett módszerrel már 100 éve gyártják Melton Mowbray tágabb környezetében.
      A XVIII. század közepétől a szezonális rókavadászat egyre inkább Melton Mowbray környékére összpontosult. Az őszi és téli hónapokban levágták a disznókat, és tésztában sütött vagdaltat készítettek belőlük. Ezt vitték magukkal a vadászszolgák útravalónak, mialatt a jómódú rókavadászok lovait faluról falura vezették. Ez az egyszerű és ízletes parasztétel hamar szemet szúrt a keményen lovagló rókavadászoknak, akik maguk is elkezdték magukkal hordani a vadászatokra.
      A jómódú szezonális vadászok annyira megkedvelték a reggeli alkalmával felszolgált kiváló ételt, hogy londoni klubjaikban is szívesen látták volna. 1831-ben Edward Adcock indította el a vagdalt Melton Mowbray-ból Londonba irányuló exportját a naponta Leedsből Londonba tartó postakocsin. Ezzel elkezdődött a Melton Mowbray Pork Pie kereskedelme és népszerűsítése.
      A vasút megjelenése átalakította az ipart. A naponta közlekedő, ló vontatta postakocsival történő szállítás helyett ettől fogva külön vasúti kocsiban szállították a vagdaltat Londonba és más nagyobb városokba. Melton Mowbray állomás közelében sütödéket építettek és innen szállították a terméket az Egyesült Királyság más területeire, sőt Ausztráliába, Új-Zélandra és Dél-Afrikába is az oda visszatérő teherhajók hűtőkamráiban. A vagdalt híre egyre terjedt, és a hozzá kapcsolódó ipar az 1870-es évek és a századforduló között jelentősen fellendült. A termék növekvő ismertsége nyomán a nagyobb előállítók kísérletet tettek a név másolatokkal szembeni védelmére, de sikertelenül.
      Az I. világháború derékba törte az exportot, és elkezdődött a termék iparának hanyatlása. Az utóbbi 20 év során azonban az e sokoldalú étel iránti növekvő kereslet nyomán újra felelevenedett és kiterjedt annak ipara. A fent meghatározott területen előállított Melton Mowbray Pork Pie számos szupermarketben kapható és újra exportálják is.
      5.2.   A termék sajátosságai
      
      A Melton Mowbray Pork Pie jellegzetes formáját ívelt tésztaborítása adja meg. A tészta aranybarna színű és sűrű. A töltelékhez használt sertéshús pácolatlan, így sütéskor a sertéssülthöz hasonlóan szürke színű lesz. A töltelék szaftos és darabos állagú. Az EU hústermékekre vonatkozó meghatározásának megfelelően a termék hústartalma legalább 30 %. A töltelék és a tészta közti részt kocsonya tölti ki.
      A tésztának gazdag, sült íze van, a töltelék gazdag és húsos ízű, jellegzetes ízét főként a bors emeli ki. A vagdalt nem tartalmaz mesterséges színezéket, ízanyagokat és tartósítószereket.
      A Melton Mowbray Pork Pie csomagolásában, kivitelében és az értékesítési helyen végzett marketingjében egyértelműen különbözik más sertésvagdaltaktól. Árát a többi forgalomban lévő sertésvagdalténál 10-15 %-kal magasabbra pozícionálták, mivel különlegesnek számít, és a vásárlók úgy tartják, megéri az árkülönbözetet. A meghatározott területen működő gyártókat tömörítő Melton Mowbray Pork Pie Association nevű egyesülést 1998-ban hozták létre az igazi Melton Mowbray Pork Pie védelmének és a termék eredetére való figyelemfelkeltés céljából.
      5.3.   A földrajzi terület és (OEM esetében) a termék minősége vagy jellemzői közötti vagy (OFJ esetében) a termék különleges minősége, hírneve vagy egyéb jellemzője közötti ok-okozati kapcsolat
      
      A XVI. század óta jelentős mennyiségű föld került bekerítésre Melton Mowbray környékén. A bekerítések eredményeként a nyílt legelők eltűntek a terület látképéből, és ekkor alakultak ki a Kelet-Közép-Angliára oly jellemző, sövények határolta mezőgazdasági területek. Következésképp az elsődleges mezőgazdasági tevékenység a nyílt legelőkön folytatott birkatenyésztés helyett az irányított szarvasmarha-tenyésztés lett. A fel nem használt tehéntejből sajtot, főként Blue Stiltont készítettek. A sajtkészítés mellékterméke a savó, a savó korpával keverve pedig kiváló sertéstakarmány. A tejtermelők disznóólakat építettek és a sajtkészítés melléktermékeként felhalmozódott feleslegen haszonállatokat neveltek.
      Újabban a Melton Mowbray Pork Pie számos más területen is érdeklődést keltett. A „Lonely Planet” nevű nemzetközi útikalauz így hivatkozik Melton Mowbray-ra: a város, ahol „a világ legjobb sertésvagdaltja készül”. A termék újraéledt népszerűsége akkor is megmutatkozott, amikor 1996-ban Gloucester hercege kisebb reklámot vert egy gyártó üzletének látogatásával, mivel a „Melton Mowbray Pork Pie”-ról cikkező újságban így az ő fényképe is megjelent. Ezenkívül a BBC is műsort készített a Melton Mowbray-i sertésvagdaltról „Food and Drink” című, főműsoridőben sugárzott sorozatához.
      
         Hivatkozás a termékleírás közzétételére
      
      (Az 510/2006/EK rendelet 5. cikkének (7) bekezdése)
      http://archive.defra.gov.uk/foodfarm/food/industry/regional/foodname/products/documents/melton-mowbray-pgi-20120723.pdf
      
         (1)  Felváltotta a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendelet.